|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Programa javnih potreba u kulturi Grada Koprivnice za 2017. godinu | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti i europske poslove | |
| Cilj i glavne teme savjetovanja | Donošenje Programa javnih potreba u kulturi propisano je Zakonom o financiranju javnih potreba u kulturi (Narodne novine 47/90, 27/93, 38/09). Programom se obuhvaćaju svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života. Programi obuhvaćaju kulturne djelatnosti, programe i manifestacije od interesa za Grad Koprivnicu.  Sukladno iskazanim potrebama, najvažnija područja djelovanja u kulturi su likovna djelatnost, muzejsko-galerijska djelatnost, glazbena djelatnost, glazbeno-scenska i plesna djelatnost, kazališna djelatnost, filmska i video djelatnost, knjižna i nakladnička djelatnost, knjižnična djelatnost, nova medijska kultura, znanstveno-istraživačka djelatnost i ostale djelatnosti. Programe iz područja djelovanja u kulturi planiraju ustanove u kulturi i druge institucije registrirane za realizaciju pojedinih programa iz djelatnosti kulture, te udruge u kulturi, slobodni umjetnici i ostali. Programom javnih potreba u kulturi Grada Koprivnice za 2017. godinu utvrđuju se javne potrebe koje obuhvaćaju djelatnosti, programe i aktivnosti od interesa za Grad Koprivnicu, s ciljem poticanja širenja i razvoja kulturnog života u Gradu Koprivnici.  Za javne potrebe u kulturi osiguravaju se sredstva u Proračunu Grada Koprivnice, Proračunu Koprivničko-križevačke županije i Proračunu Ministarstva kulture, a u skladu s Financijskim planovima ustanova i Planovima djelovanja udruga u kulturi, slobodnih umjetnika i ostalih. Ustanove iz kulture će povlačiti sredstva iz Proračuna Grada Koprivnice na temelju mjesečnih zahtjeva odobrenih od strane Upravnog odjela za društvene djelatnosti i europske poslove i to dva puta mjesečno, a sukladno mjesečnim planovima. Sredstva će se doznačavati na žiro račun Ustanova iz kulture. Udrugama, samostalnim umjetnicima i ostalima sufinancirati/financirati će se programi i projekti sukladno Pravilniku o financiranju javnih potreba Grada Koprivnice („Glasnik Grada Koprivnice“ 3/15), Pravilniku o financiranju javnih potreba Grada Koprivnice – bez raspisivanja javnog poziva („GGK“ 3/16) i Pravilniku o odobrenju jednokratnih financijskih i nefinancijskih donacija fizičkim osobama (GGK 6/15) .  Za javne potrebe u kulturi osiguravaju se sredstva u Proračunu Grada Koprivnice za aktivnosti, poslove i djelatnosti od značaja za Grad Koprivnicu. | |
| Mjesec stvaranja dokumenta | Studeni 2016. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 16. studenog do 01. prosinca 2016. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  02. prosinca 2016. |